Diari Oficial de la Generalitat Valenciana


Sumari del DOGV 773, del 29-02-1988 (1988/810653)

ORDRE conjunta, de 22 de febrer de 1988, de les Conselleries d'Agricultura i Pesca i de Sanitat i Consum, per la qual es regula l'autorització per a l'aplicació de bromur de metil en la desinfecció de sols agrícoles.
------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/02/22/(1)/dof/vci/html**

### Dades del document

Número de DOGV
:   773

Data del DOGV
:   29-02-1988

Secció del DOGV
:   DISPOSICIONS GENERALS

Número del document
:   1988/810653


Data del document
:   22-02-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre conjunta de 22 de febrer de 1988, de les Conselleries d'Agricultura i Pesca i de Sanitat i Consum, per la qual es regula l'autorització per a l'aplicació de bromur de metil en la desinfecció de sòls agrícoles.  
Atés l'alt consum de bromur de metil en la desinfecció de sòls agrícoles a diverses comarques de la Comunitat Valenciana i els riscs que poden derivar-se'n, cal regular adequadament les autoritzacions per a realitzar aquestes aplicacions.  
D'acord amb el que disposen l'article tercer del Decret 173/1987, de 26 d'octubre, del Consell de la Generalitat Valenciana, pel qual s'aprova la instrucció sobre aplicadors autoritzats de plaguicides i personal d'establiments i serveis plaguicides d'ús fitosanitari, i l'article deu, punt 3.4, del Reial Decret 3349/83, de 30 de novembre, pel qual s'aprova la Reglamentació Tècnico- sanitària per a la fabricació, comercialització i utilització de plaguicides, i a proposta de la Comissió per al Desenvolupament i l'Aplicació de la Reglamentació sobre Plaguicides de les Conselleries d?Agricultura i Pesca i de Sanitat i Consum,  
ORDENEM:  
Article primer  
Els aplicadors de bromur de metil en la desinfecció de sòls agrícoles hauran d'estar autoritzats expressament per a tal finalitat.  
Article segon  
S'autoritza per a l?ús de bromur de metil en la desinfecció de sòls agrícoles aquells aplicadors que complesquen els requisits següents:  
1. Haver superat el curs de capacitació, el programa i les característiques del qual figuren en l'annex d'aquesta Ordre.  
2. Informe mèdic específic emés per la Conselleria de Sanitat i Consum, on es farà constar que no hi ha cap impediment sanitari per a la realització de tractaments amb bromur de metil.  
3. Estar inscrit en el Registre Oficial d'Establiments i Serveis Plaguicides, en els casos en què així ho establesca la legislació vigent.  
Article tercer  
Aquesta autorització tindrà una validesa de cinc anys, a partir de la data de l?expedició, i haurà de ser renovada en finalitzar aquest termini en la forma que reglamentàriament es determine.  
Article quart  
Podran assistir als cursos de capacitació als quals fa referència l'article segon, apartat 1, les persones que hagen obtingut el document acreditatiu corresponent als cursos per a aplicadors autoritzats de plaguicides i personal d'establiments i serveis plaguicides d?ús fitosanitari, regulat pel Decret 173/1987, de 26 d'octubre, del Consell de la Generalitat Valenciana.  
Article cinqué  
El personal de les empreses dedicat a l'aplicació de bromur de metil per a la desinfecció de sòls, haurà de complir necessáriament els requisits especificats en els apartats 1 i 2 de l'article segon. Les persones que posseesquen la titulació d'Enginyer Agrònom o d'Enginyer Tècnic Agrícola queden exemptes dels requisits especificats en l'apartat 1.  
DISPOSICIO TRANSITORIA  
En el termini màxim d'un any, a partir de l'entrada en vigor d'aquesta Ordre, el personal de les empreses a què fa referència l'article quart, hauran d'haver obtingut l'autorització corresponent per a l'aplicació de bromur de metil en la desinfecció de sòls agrícoles.  
DISPOSICIO FINAL  
Aquesta Ordre entrarà en vigor l?endemà de la publicació en el Diari Oficial de la Generalitat valenciana.  
València, 22 de febrer de 1988.  
El Conseller d?Agricultura i Pesca,   
LUIS FONT DE MORA I MONTESINOS  
El Conseller de Sanitat i Consum,   
JOAQUIN COLOMER I SALA  
ANNEX  
PROGRAMA DELS CURSOS DE CAPACITACIO PER A APLICADORS DE BROMUR DE METIL EN LA DESINFECCIO DE SOLS  
- Unitat didàctica 1: Problemàtica fitosanitària del sòl.  
- Unitat didàctica 2: Bromur de metil. Generalitats.  
Propietats i acció biocida.  
- Unitat didàctica 3: Factors que cal tenir en compte en l'aplicació del bromur de metil al sòl.  
- Unitat didàctica 4: Formes d'aplicació del bromur de metil al sòl.  
- Unitat didàctica 5: Riscs per a la salut derivats de l?ús de bromur de metil.  
- Unitat didàctica 6: Criteris de prevenció del risc.  
Protecció personal dels aplicadors.  
- Unitat didàctica 7: Pràctica de l'aplicació al camp.  
- Unitat didàctica 8: Exercici pràctic.  
CARACTERÍSTIQUES DELS CURSOS  
El número màxim d'assistents a cada un serà de 25 alumnes.  
La durada del curs serà de 25 hores de classe.  
Per a superar aquests cursos serà necessari haver assistit, almenys, al 80% de les hores de classe i demostrar l'aprofitament en finalitzar el curs mitjançant una prova objectiva.


Còpia Permalink ELI